Yhdistyneen kuningaskunnan merivoimat
Merivoimilla on yksi aktiivipalveluksessa olevaa Invincible-luokan lentotukialus HMS "Illustrious" (R06) ja kesällä 2017 koeajoon tuli uusi HMS "Queen Elizabeth". Ilmaoperaatiot kuuluvat laivaston ilmavoimille ("Fleet Air Arm"), jolla on noin 250 lentokonetta. Merivoimien kokonaisuus ("Naval Service") muodostuu laivastosta, merijalkaväestä ("Royal Marines") ja tukilaivastosta ("Royal Fleet Auxiliary").
HMS Illustrious (R06)
Alus siirrettiin vuoden 2003 puolessa välissä Rosythin telakalle, jossa aluksen hyppyri muotoiltiin uudelleen, asennettiin uudet viestijärjestelmät ja muutenkin modernisoitiin alus niin, että se voitiin nopeammin vaihtaa lentotukialuksesta helikopteritukialukseksi. Modernisointi mahdollisti aluksen pitämisen palveluksessa vuoteen 2014, jolloin ensimmäisen Queen Elizabeth -luokan lentotukialuksen pitäisi astua palvelukseen. Alus palasi palvelukseen joulukuussa 2004 Portsmouthissa.